আঞ্জুমান মুফিদুল ইসলাম-ঢাকা - Wikipedia

# আঞ্জুমান মুফিদুল ইসলাম-ঢাকা

### উইকিপিডিয়া, মুক্ত বিশ্বকোষ থেকে

কাকরাইলে আঞ্জুমান মফিদুল ইসলাম এর শাখা অফিস

আঞ্জুমান মফিদুল ইসলাম-ঢাকা বাংলাদেশের একটি ইসলামী জনকল্যান সংস্থা। বাংলাদেশে এটি আঞ্জুমান মফিদুল ইসলাম নামেই পরিচিত। গরীব, দুঃস্থ ও অসহায় মুসলমানগণের সাহায্যার্থে ১৯০৫ সালে তৎকালীন নেতৃস্থানীয় মুসলিম সমাজ দরদীগণের সহায়তায় একজন সুরাটবাসী মুসলিম সমাজকর্মী জনাব ইব্রাহিম মোহাম্মদ ডুপ্লের উদ্যোগে ভারতের কলকাতায় আঞ্জুমান মফিদুল ইসলামের কার্য্যক্রম শুরু হয়। ১৯৪৭ কলকাতা হতে জনাব এস, এম সালাহউদ্দিন সাহেবকে সর্বময় কর্তৃত্ব দিয়ে আঞ্জুমান মফিদুল ইসলামের শাখা অফিস স্থাপন ও তার কার্য্যক্রম সম্প্রসারণের লক্ষ্যে বাংলাদেশেরঢাকায় পাঠানো হয়। ১৯৪৭ সালের সেপ্টেম্বর মাসের প্রথম সপ্তাহে ঢাকায় আঞ্জুমান মফিদুল ইসলামের কার্য্যক্রম শুরু হয়।

## [সম্পাদনা] আঞ্জুমান মফিদুল ইসলামের উদ্দেশ্য ও কার্য্যক্রম

- মুসলমানদের বে-ওয়ারিশ লাশ দাফন ও অসমর্থ লোকদের লাশ দাফনের ব্যবস্থা।
- ফ্রি এ্যাম্বুলেন্স সার্ভিস প্রদান (জাতি ধর্ম নির্বিশেষে)।
- মুসলিম এতিমখানা পরিচালনা।
- স্কুল ও কলেজ পরিচালনা।
- ঈদে দুঃস্থ মুসলিম পুরুষ ও মহিলাদের মাঝে নূতন কাপড় বিতরণ, দুঃস্থ ও অক্ষম মুসলিম পরিবারদের সাহায্য প্রদান।
- বিভিন্ন দুর্যোগের সময় দুর্গত এলাকায় ত্রাণকার্য্য পরিচালনা।

## [সম্পাদনা] আঞ্জুমান মফিদুল ইসলাম প্রতিষ্ঠা

এই বিষয়ে মূল নিবন্ধের জন্য দেখুন: আঞ্জুমান মফিদুল ইসলাম

ভারত উপমহাদেশে বৃটিশ প্রভুত্ব স্থাপনের প্রথমদিকে মুসলমানদের প্রতি বৃটিশদের ঘৃণা ও বৈরী মনোভাবের কারণে মুসলমান জাতি হিসেবে সামাজিক, রাজনৈতিক, অর্থনৈতিক এবং শিক্ষা-দীক্ষার ব্যাপারে ক্রমবর্ধমান ধ্বংস মুখে এসে দাঁড়ায়। এই সময় ভারতীয় মুসলমানদের মাঝে একটি উন্নয়নমুখী বিপ্লবের প্রয়োজন তীব্রভাবে অনুভূত হয়। কলকাতায় এ বিপ্লবের শিক্ষা ও সমাজ-সংস্কৃতি ভিত্তিক শুভ সূচনা হয় আঞ্জুমান মফিদুল ইসলামের প্রতিষ্ঠার মাধ্যমে।

## [সম্পাদনা] ঢাকায় আঞ্জুমান মফিদুল ইসলামের প্রতিষ্ঠা

১৯৪৭ সালের দেশ বিভাগের পর ঢাকায় আঞ্জুমানের শাখা অফিস স্থাপন ও এর কার্য্যক্রম সম্প্রসারণের প্রয়োজনীয়তা তীব্রভাবে অনুভূত হয়। এই জন্য কলকাতা থেকে জনাব সালাউদ্দিন সাহেবকে সর্বময় কর্তৃত্ব দিয়ে ঢাকায় পাঠানো হয়। তারই অক্লান্ত প্রচেষ্টায় এবং জনাব এ, এফ, এম আব্দুল হক ফরিদী, মির্জা আব্দুল কাদের সরদার সাহেব, মৌলবী গোলাম আলী সরদার সাহেব, মৌলবী মোহাম্মদ ইলিয়াস সরদার সাহেব, খানবাহাদুর ইসমাইল সাহেব, জনাব আব্দুল বারী, জনাব তাজউদ্দিন আহমদ, মৌলবী আব্দুল জব্বার সাহেব, জনাব এ, এম, সলিমুল্লাহ ফাহ্‌মী (পি, এম, এ), জনাব আব্দুল কাশেম (ডেপুটী সেক্রেটারী, পূর্ববাংলা সরকার) ও বহু স্থানীয় দানশীল লোকের সাহায্য-সহযোগীতায় ১৯৪৭ সালে সেপ্টেম্বর মাসের প্রথম সপ্তাহে ঢাকায় আঞ্জুমান মফিদুল ইসলামের শাখা অফিস প্রতিষ্ঠিত হয়।

এই নিবন্ধটি অসম্পূর্ণ। আপনি চাইলে এটিকে সমৃদ্ধ করতে পারেন।
'http://bn.wikipedia.org../../../%E0%A6%86/%E0%A6%9E/%E0%A7%8D/%E0%A6%86%E0%A6%9E%E0%A7%8D%E0%A6%9C%E0%A7%81%E0%A6%AE%E0%A6%BE%E0%A6%A8_%E0%A6%AE%E0%A7%81%E0%A6%AB%E0%A6%BF%E0%A6%A6%E0%A7%81%E0%A6%B2_%E0%A6%87%E0%A6%B8%E0%A6%B2%E0%A6%BE%E0%A6%AE-%E0%A6%A2%E0%A6%BE%E0%A6%95%E0%A6%BE.html' থেকে আনীত

বিষয়শ্রেণীসমূহ: অসম্পূর্ণ | বাংলাদেশের জনকল্যানমূলক সংস্থা

##### Views

- নিবন্ধ
- আলোচনা
- বর্তমান সংশোধন

##### অনুসন্ধান